Amplu control la Metrorex. „Toleranță zero față de abaterile care pot pune în pericol siguranța călătorilor și a personalului”
Ministerul Transporturilor și Infrastructurii (MTI) și Autoritatea de Siguranță Feroviară Română (ASFR) desfășoară, împreună cu Inspectoratul Teritorial de Muncă București, o amplă acțiune comună de inspecție la Metrorex SA, pentru a vedea, printre altele, și dacă sunt respectate normele privind siguranța și exploatarea trenurilor de metrou, a anunțat vineri, 8 august, ministrul de resort, Ciprian Șerban.